*KONTAKTY****:***

***Prezident: MUDr. Andrej Džubera, PhD., Neurochirurgické oddelenie, NsP sv.Michala, a.s., Satinského 1, 811 08 Bratislava tel. 02/32612305,-2308, e-mail:*** ***dzuberaa@zoznam.sk***

***pokladník: MUDr. Michal Božík, 1.Otropedicko-traumatologická klinika LFUK, UN Bratislava, Ružinovská 6, 826 06 Bratislava, Sekretariát kliniky: 02/48234613, e-mail:*** ***mbozik@nextra.sk***

***vedecký sekretár: prof. MUDr. Bruno Rudinský, CSc., Spinálne centrum, Ortopedická klinika, Národný ústav detských chorôb, Limbová 1, 833 05, tel. 0905723760, e-mail:*** ***bruno.rudinsky@nspnz.sk***

***Predseda dozornej rady: MUDr. Peter Tisovský, PhD., 1.Otropedicko-traumatologická klinika LFUK, UN Bratislava, Ružinovská 6, 826 06 Bratislava, Sekretariát kliniky: 02/48234613, e-mail:*** ***tisovsky\_peter@hotmail.com***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Oddelenie evidencie, právnik SLS, sekretariát SLS Cukrová 3 813 22 Bratislava Tel: 02/5263 5603, 52922017,-2019,-20 Fax: 02/5263 5611 e-mail: secretarysma@ba.telecom.sk, mistrikova@sls.sk URL: [www.sls.sk](http://www.sls.sk)

 Brno, ČR, 15.10.2018

 **Vec: Zápisnica z výjazdového zasadnutia výboru Slovenskej spondylochirurgickej spoločnosti SLS (ďalej SSCHS) z 15.10.2018, Brno, hotel Courtyard Marriot.**

Prítomní:

MUDr. M.Božík, , MUDr.A.Džubera,PhD, MUDr.F.Pataky, prim.MUDr.J.Popluhár,PhD.,MBA, prof. MUDr. B. Rudinský, CSc., prim.MUDr.O.Šedivý

Ospravedlnení neprítomní: prim. MUDr.P.Durný

**PROGRAM**:

1. Informácia doterajšieho prezidenta o súčasnom stave (výsledky rokovaní)
2. Informácia doterajšieho vedeckého sekretára o výkazoch výkonov pracovísk
3. Informácia pokladníka o stave financií
4. Prerozdelenie funkcií v súlade s vnútorným poriadkom spoločnosti ( hlasovanie)
5. Návrh čestného členstva vo výbore spoločnosti
6. Plán ďalšej činnosti výboru
7. Rôzne

1)Od 1.10.2018 bol na návrh výboru SSCHS vymenovaný do funkcie hlavného odborníka MZSR pre Spondylochirurgiu prof. MUDr.Bruno Rudinský,CSc. Ministerstvo dostalo k dispozícii návrh rozpracovaného projektu spinálnej jednotky a návrh bude ďalej rozpracovávaný na MZSR. Zároveň na vyžiadanie MZSR bol hlavným odborníkom predložený návrh náplne postgraduálneho vzdelávania s jeho postupným dopracovaním v rozsahu potrebnom na schválenie subšpecializácie . O definitívnej podobe vzdelávania ( subšpecializácia alebo certifikovaná činnosť, rozhodnú v záverečnom rokovaní kompetentné orgány pod gesciou MZSR). Návrh náplne bol zaslaný k vyjadreniu aj hlavným odborníkom pre traumatológiu, ortopédiu a neurochirurgiu, ktorí zaslali svoje vyjadrenia- pripomienky prečítané na výbore. Výbor spoločnými silami rozpracuje návrh podľa podkladov už existujúcich subšpecializačných odborov.

2)Výkazy výkonov za roky 2016 a 2017 nie sú napriek urgenciám stále kompletné, niektoré neboli dodané vôbec, niektoré prišli vyplnené nesprávne (NCH NZ). Súčasný prezident a vedecký sekretár budú urgovať a požadovať ich dodanie v priebehu najbližšieho obdobia.

3)Stav účtu po prirátaní položiek (členské príspevky a finančný dar od Medtronic) k 25.9.2018 bol 1635 €. Granty , vzhľadom na administratívnu náročnosť spracovania, budú delegované na nemocnice a nebude ich prijímať, spracovávať a menežovať SSCHS.

4)Vzhľadom na vymenovanie prof. Rudinského za Hlavného odborníka pre spondylochirurgiu MZSR v súlade s vnútorným poriadkom spoločnosti, je nutné pre nezlučiteľnosť funkcií prezidenta spoločnosti a hlavného odborníka, zmeniť prezidenta spoločnosti. Doterajší prezident navrhol za kandidáta na nového prezidenta Dr. Džuberu- doterajšieho vedeckého sekretára. Krátkym rokovaním výboru a verejným návrhom s potvrdením jednomyseľným hlasovaním boli voľbou zmenení nasledujúci funkcionári výboru SSCHS: Nový PREZIDENT: MUDr. Andrej Džubera, PhD. Nový VEDECKÝ SEKRETÁR: prof. MUDr. Rudinský, CSc.

5)Výbor jednomyseľne na návrh prof. Rudinského schválil priznanie čestného členstva vo výbore spoločnosti v tomto volebnom období pre MUDr. Jaroslava RIDOŠKA, PhD., MPH, MBA, štátneho tajomníka MZSR.

6)Okrem práce na náplni vzdelávania v spondylochirurgii, kompletizácii výkazov výkonov je plánovaný Slovenský Spondylochirurgcký kongres v termínoch 14-16.5.2020 alebo 23.-25.4.2020, predbežné rokovania ohľadne organizačného zabezpečenia s firmou Progress, predbežné miesto konania podujatia je hotel Bellevue Smokovec v Tatrách. Detaily presného názvu podujatia, rozsahu a zabezpečenia budú postupne spresňované. Je plánované spoločné zasadnutie výborov slovenskej spondylochirurgickej a slovenskej neurochirurgickej spoločnosti na neurochirurgickom kongrese v Nitre 15.-16.11.2018

7)Slovenská spondylochirurgická spoločnosť sa na podujatí Eurospine v Barcelone v 9/2018 po prezentácii spoločnosti Dr. Božíkom stala plnohodnotným členom EuSSAB a bude zaslaný registračný formulár s aktualizovanými údajmi. Podrobnejšie bola rozvedená informácia o pilotnom  návrhu prvej Spinálnej jednotky, ktorý je v schvaľovacom procese na MZSR, projekt je lokalizovaný do areálu NsP Nové zámky, kde nie je problém s uvoľnením dostatočnej rozlohy  pozemku, ktorý je vo vlastníctve nemocnice a je vysporiadaný, kde môže byť jednotka od základov nanovo vybudovaná. Ak by projekt prešiel v schvaľovacom konaní, je možné dobudovanie ďalších jednotiek v ostatných vyšších územných celkoch SR.

Prezident spoločnosti, na podnet členov výboru, zistí na SLS, či je možné pozmeniť článok vnútorného poriadku o možnosti opakovanej ( aspoň 2x )voľby toho istého člena spoločnosti za funkcionára výboru

Po vyčerpaní programu bolo zasadnutie výboru ukončené.

................................................................. ...............................................................

 MUDr. Andrej Džubera, PhD. Prof. MUDr. Bruno Rudinský, CSc.

 prezident SSCHS SLS, zapísal vedecký sekretár SSCHS SLS, overil